CELEX: 62009FN0102
Language: el
Date: 2009-12-17 00:00:00
Title: Υπόθεση F-102/09: Προσφυγή της 17ης Δεκεμβρίου 2009 — Bennett κ.λπ. κατά ΓΕΕΑ

13.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/50
            
         Προσφυγή της 17ης Δεκεμβρίου 2009 — Bennett κ.λπ. κατά ΓΕΕΑ
   (Υπόθεση F-102/09)
   2010/C 37/79
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: Kelly-Marie Bennett (Mutxamel, Ισπανία) και λοιποί (εκπρόσωπος: L. Levi, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς
   
      Αντικείμενο και περιγραφή της διαφοράς
   
   Αφενός, ακύρωση των αποφάσεων περί καταγγελίας των συμβάσεων των προσφευγόντων κατ’ εφαρμογήν ρήτρας καταγγελίας συνδεομένης με την επιτυχία σε γενικό διαγωνισμό με ειδίκευση στη βιομηχανική ιδιοκτησία. Αφετέρου, αποκατάσταση της ηθικής βλάβης που υπέστησαν οι προσφεύγοντες.
   
      Αιτήματα των προσφευγόντων
   
   Οι προσφεύγοντες ζητούν από το Δικαστήριο Δημόσιας Διοίκησης:
   
               —
            
            
               να ακυρώσει τις αποφάσεις περί καταγγελίας των συμβάσεων των προσφευγόντων, της 12ης Μαρτίου 2009·
            
         
               —
            
            
               αν παρίσταται αναγκαίο, να ακυρώσει την απόφαση της 9ης Οκτωβρίου 2009, που κοινοποιήθηκε αυθημερόν με την οποία απερρίφθησαν οι ενστάσεις που άσκησαν οι προσφεύγοντες στις 12 Ιουνίου 2009·
            
         
               —
            
            
               κατόπιν αυτού, να υποχρεώσει το καθού (i) να καταβάλει ως αποζημίωση στους προσφεύγοντες τις αποδοχές για την περίοδο από την έναρξη ισχύος της καταγγελίας των συμβάσεών τους μέχρι την ημερομηνία της επανεντάξεώς τους κατόπιν της ακυρώσεως των προσβαλλομένων αποφάσεων και (ii) να προβεί στην ανασύσταση της σταδιοδρομίας εκάστου προσφεύγοντος που ανεκόπη παρατύπως με τις αποφάσεις περί καταγγελίας των συμβάσεών τους· αν υποτεθεί ότι η επανένταξη των προσφευγόντων συνεπάγεται σημαντικές πρακτικές δυσχέρειες ή παρίσταται υπερβολική σε σύγκριση με την κατάσταση τρίτων, να υποχρεώσει το καθού να καταβάλει εύλογη χρηματική ικανοποίηση για την παράνομη καταγγελία των συμβάσεων των προσφευγόντων. Η αντιστάθμιση αυτή θα πρέπει, μεταξύ άλλων, να λαμβάνει υπόψη την απώλεια όχι μόνον των αποδοχών στο παρελθόν αλλά και της σοβαρής πιθανότητας που είχαν οι προσφεύγοντες να παραμείνουν στην υπηρεσία του ΓΕΕΑ μέχρι την ηλικία της συνταξιοδοτήσεώς τους στο πλαίσιο συμβάσεως –πλήρως– αορίστου χρόνου και να εξελιχθούν στη σταδιοδρομία τους·
            
         
               —
            
            
               επικουρικώς να ακυρώσει την απόφαση περί καταγγελίας των συμβάσεων των προσφευγόντων στο μέτρο που για τον καθορισμό της προθεσμίας της καταγγελίας δεν ελήφθησαν υπόψη όλα τα έτη υπηρεσίας εκάστου των προσφευγόντων στο ΓΕΕΑ·
            
         
               —
            
            
               να υποχρεώσει το καθού να καταβάλει αποζημίωση για την υλική ζημία και την ηθική βλάβη υπολογιζομένη ex aequo et bono σε 85 000 ευρώ για έκαστο των προσφευγόντων·
            
         
               —
            
            
               να καταδικάσει το Γραφείο Εναρμονίσεως στο πλαίσιο της Εσωτερικής Αγοράς στα δικαστικά έξοδα.